การประชุมระดับเยาวชนในอนุภูมิภาคลุ่มแม่น้ำโขง ครั้งที่ 2 (The 2nd GMS YOUTH FORUM) 
 19-20 ธันวาคม 2557, กรุงเทพฯ
เยาวชนอนุภูมิภาคลุ่มแม่น้ำโขง: การเชื่อมโยงและการมีส่วนร่วมเพื่อกระตุ้นให้เกิดประชาคมพลวัต 

ข้อมูลเบื้องต้น
กรอบความร่วมมืออนุภูมิภาคลุ่มแม่น้ำโขง (Greater Mekong Subregion : GMS) เป็นพื้นที่เศรษฐกิจของประเทศที่อยู่ตามลุ่มแม่น้ำโขงรวมตัวกัน  ซึ่งประกอบด้วยกัมพูชา สาธารณรัฐประชาชนจีน (มณฑลยูนนานและเขตปกครองตนเองกว่างซีจ้วง) สาธารณรัฐประชาธิปไตยประชาชนลาว พม่า ไทย และเวียดนาม โดยครอบคลุมเนื้อที่ 2.6 ล้านตารางกิโลเมตร และมีประชากรรวมกันราว 326 ล้านคน ด้วยความช่วยเหลือจากธนาคารพัฒนาเอเชีย (Asian Development Bank : ADB) ประเทศลุ่มแม่น้ำโขงทั้ง 6 ประเทศได้เข้าร่วมครงการดังกล่าว ซึ่งจัดตั้งขึ้นในปี พ.ศ. 2535 โดยมีวัตถุประสงค์เพื่อส่งเสริมความร่วมมือและขีดความสามารถด้านเศรษฐกิจระหว่างประเทศสมาชิก

โครงการ GMS ที่ ADB และผู้บริจาคอื่นๆ ให้การสนับสนุนจะเป็นโครงการระดับอนุภูมิภาคที่มีความความสำคัญในด้าน คมนาคม พลังงาน โทรคมนาคม สิ่งแวดล้อม การพัฒนาทรัพยากรมนุษย์ การท่องเที่ยว การค้า การลงทุนภาคเอกชน เกษตรกรรม และการพัฒนาเขตเมือง

โครงการ GMS ดำเนินการโดยใช้วิธีการปรึกษาหารือและการแลกเปลี่ยนความรู้ระหว่างประเทศสมาชิกด้วยกันเป็นหลัก ซึ่งโครงสร้างของการปรึกษาหารือนี้ จะแบ่งออกเป็น 3 ระดับ คือ : การประชุมสุดยอดผู้นำประเทศลุ่มแม่น้ำโขง การประชุมระดับรัฐมนตรี และการประชุมของคณะทำงานและเวทีแสดงความคิดเห็นใน 9 หัวข้อหลักๆ 

การประชุมสุดยอดผู้นำประเทศลุ่มแม่น้ำโขง ถือได้ว่าเป็นการประชุมระดับสูงสุดของโครงการความร่วมมือทางเศรษฐกิจของประเทศอนุภูมิภาคลุ่มแม่น้ำโขง และเป็นเวทีที่ผู้นำประเทศดังกล่าวจะสามารถเสนอทิศทางและความคิดริเริ่มใหม่ๆ ให้กับโครงการ GMS การประชุมดังกล่าวจะจัดขึ้นทุกๆ 3 ปี โดยการประชุมสุดยอดผู้นำประเทศลุ่มแม่น้ำโขงครั้งที่ 5 (The 5th GMS Summit) ซึ่งจะจัดขึ้นในวันที่ 19 – 20 ธันวามคม 2557 ณ กรุงเทพมหานคร ประเทศไทย จะเป็นการประชุมครั้งล่าสุด ส่วนหนึ่งของการจัดประชุมสุดยอดในครั้งนี้ คือ การประชุมระดับเยาวชนในอนุภูมิภาคลุ่มแม่น้ำโขง ครั้งที่ 2 (the 2nd GMS Youth Forum : YF2) ซึ่งมีหัวข้อหลัก ได้แก่ เยาวชนอนุภูมิภาคลุ่มแม่น้ำโขง: การเชื่อมโยงและการมีส่วนร่วมเพื่อกระตุ้นให้เกิดประชาคมพลวัต (GMS Youth : Connected and contributing to a Dynamic Community)

การประชุมระดับเยาวชนในอนุภูมิภาคลุ่มแม่น้ำโขง ครั้งที่ 2 จะเป็นเวทีเปิดกว้างให้กับเยาวชนในประเทศลุ่มแม่น้ำโขงได้เข้ามีส่วนร่วมในการค้นหาว่าจะทำอย่างไรให้เกิดการเชื่อมโยงและร่วมกันกระตุ้นเพื่อให้เกิดสังคมพลวัตในประเทศของตน ซึ่งจะมีการคัดเลือกตัวแทนเยาวชนในแต่ละประเทศมาเป็นผู้แทนในการนำเสนอความคิดให้กับผู้นำในการประชุมสุดยอดผู้นำประเทศลุ่มแม่น้ำโขง ครั้งที่ 5

ADB และ GMS ขอเชิญนักศึกษาระดับมหาวิทยาลัยที่มีคุณสมบัติครบถ้วนสมัครเข้าแข่งขันเพื่อเป็นตัวแทนเยาวชนระดับประเทศ (national youth representative) ในการประชุมสุดยอดที่จะจัดขึ้นในเดือน ธันวาคม 2557 ณ กรุงเทพมหานคร โดยคณะกรรมการจาก ADB และ GMS จะคัดเลือกตัวแทนเยาวชนจากประเทศสมาชิกลุ่มแม่น้ำโขงประเทศละ 6 คน (ชาย 3 หญิง 3) ผู้ที่ได้รับการคัดเลือกให้เข้าร่วมการประชุมระดับเยาวชนในอนุภูมิภาคลุ่มแม่น้ำโขง ครั้งที่ 2 จะต้องเข้าร่วมทำกิจกรรม ได้แก่ (1) การประชุมปรึกษาหารือของเยาวชนระดับชาติ (National Youth Consultation) ซึ่งจะจัดขึ้นภายในประเทศในเดือน สิงหาคม – ตุลาคม 2557 (แต่ละประเทศสมาชิกลุ่มแม่น้ำโขงทั้ง 6 ประเทศ จะจัดการประชุมดังกล่าวขึ้นภายในประเทศของตน), (2) การเดินทางท่องเที่ยวแบบคาราวาน (GMS Youth Caravan) ภายในพื้นที่ประเทศลุ่มแม่น้ำโขง ซึ่งจะจัดขึ้นในเดือน ธันวาคม และใช้เวลาเดินทางทั้งหมด 7 วัน (วันเวลาที่แน่นอนจะแจ้งให้ทราบภายหลัง) การเดินทางจะมาสิ้นสุดที่กรุงเทพมหานคร เพื่อเข้าร่วมการประชุมสุดยอดผู้นำประเทศลุ่มแม่น้ำโขง ครั้งที่ 5, และ (3) การประชุมระดับเยาวชนในอนุภูมิภาคลุ่มแม่น้ำโขง  ครั้งที่ 2 (the 2nd GMS Youth Forum) ซึ่งจะจัดขึ้นคู่ขนานไปกับการประชุมสุดยอดผู้นำประเทศลุ่มแม่น้ำโขง ครั้งที่ 5 ณ กรุงเทพมหานคร 

ขอเชิญชวนเยาวชนที่สนใจสมัครเข้าร่วมโครงการดังต่อไปนี้ 

1. การสมัครเป็นตัวแทนเยาวชนไทย (National Youth Representative) เข้าร่วมการประชุมระดับเยาวชนในอนุภูมิภาคลุ่มแม่น้ำโขง ครั้งที่ 2 (the 2nd GMS Youth Forum)
ตัวแทนเยาวชนที่จะเข้าร่วมโครงการดังกล่าว จะต้องเป็นผู้มีความสนใจในด้านการพัฒนา ความร่วมมือระดับภูมิภาค และสนใจพื้นที่ลุ่มแม่น้ำโขงเป็นพิเศษ ผู้ที่ได้รับการคัดเลือกจะต้องแสดงความมุ่งมั่นในการสานต่อความคิดริเริ่มในประเทศตนเองภายหลังจบโครงการนี้ ทั้งนี้ สามารถดูรายละเอียดของโครงการเพิ่มเติมได้ที่ http://www.adb.org/news/events/second-gms-youth-forum 

โครงการนี้จะเปิดรับสมัครตั้งแต่วันที่ 1 กันยายน 2557 ถึงวันที่ 19 กันยายน 2557 โดยผู้สนใจสามารถสมัครเข้าแข่งขันเป็นตัวแทนเยาวชนไทยได้ที่ 
http://www.adb.org/forms/second-gms-youth-forum-application
[bookmark: _GoBack]
 ในการกรอกใบสมัคร Online ผู้สมัครแต่ละคน จะต้องกรอกข้อมูลส่วนตัว ตอบคำถามโดยการบรรยายสั้นๆ และส่งรูปภาพทั้งหมด 3 ภาพ ซึ่งจะสะท้อนความคิดของผู้สมัครเกี่ยวมุมมองต่อ GMS เพื่อให้คณะกรรมการจาก ADB และ GMS พิจารณาคัดเลือกตัวแทนเยาวชนไทยที่เหมาะสม ทั้งนี้ รูปภาพที่ได้รับการคัดเลือก จะถูกนำไปแสดงในระหว่างการประชุมสุดยอดผู้นำประเทศลุ่มแม่น้ำโขง ครั้งที่ 5 ด้วย

คุณสมบัติทั่วไปของผู้สมัคร: การคัดเลือกผู้สมัครจะต้องคำนึงถึงความเท่าเทียมทางเพศ ประสบการณ์ทั้งในสังคมเมืองและชนบท และความรู้หลากหลายแขนง โดยผู้สมัครจะต้องผ่านเกณฑ์ดังนี้: 
(1) ระดับการศึกษาและขอบเขตการศึกษา: ผู้สมัครจะต้องเป็นนักศึกษาที่กำลังเรียนอยู่ในมหาวิทยาลัยในกลุ่มประเทศสมาชิกลุ่มแม่น้ำโขง 
(2) อายุ: ระหว่าง 18 -25 ปี ณ วันที่ 1 กันยายน 2557
(3) ทักษะทางด้านภาษา: เขียนและพูดภาษาอังกฤษได้ในระดับดี
(4) หนังสือเดินทางและความสามารถในการเดินทาง: จะต้องถือหนังสือเดินทางของประเทศในกลุ่มประเทศสมาชิกลุ่มแม่น้ำโขงที่มีอายุการใช้งานได้ถึง 30 มิถุนายน 2558 และสามารถเดินทางได้ประมาณ 2 อาทิตย์ ในเดือน ธันวาคม 2557
(5) ที่พำนัก: จะต้องอาศัยอยู่ในประเทศสมาชิกลุ่มแม่น้ำโขง

คุณสมบัติที่ต้องการ: ผู้สมัครที่จะถูกคัดเลือกจะต้องมีทักษะดังต่อไปนี้:
(1) องค์ความรู้: จะต้องเป็นนักศึกษาที่มีความรู้เกี่ยวกับลุ่มแม่น้ำโขงในด้านคมนาคม พลังงาน โทรคมนาคม สิ่งแวดล้อม การพัฒนาทรัพยากรมนุษย์ การท่องเที่ยว การค้า การลงุทนด้านเอกชน และเกษตรกรรม
(2) พันธสัญญา: นักศึกษาจะต้องแสดงให้เห็นถึงความมุ่งมั่นที่จะปฏิบัติตามกิจกรรมในระยะสั้นและกลาง รวมถึงการแบ่งปันองค์ความรู้
(3) ความเป็นผู้นำ: นักศึกษาจะต้องมีความเป็นผู้นำในมหาวิทยาลัย หรือในการใช้ชีวิตส่วนตัว
(4) ทักษะการสื่อสาร: นักศึกษาจะต้องสามารถสื่อสารได้อย่างมีประสิทธิภาพทั้งกับเพื่อนๆ นักศึกษาและเจ้าหน้าที่รัฐบาลระดับอาวุโส

ขั้นตอนในการสมัคร:
(1)	การคัดเลือกรอบแรก คณะกรรมการจะคัดเลือกผู้มีสิทธิเป็นตัวแทนเยาวชนไทยจากผู้สมัครทั้งหมดมา 12 คน (ชาย 6 หญิง 6) ตัวแทนที่ถูกคัดเลือกนี้ จะได้เข้าร่วมการประชุมปรึกษาหารือของเยาวชนระดับชาติ ซึ่งจะจัดขึ้นในวันที่  12 ตุลาคม 2557 (สถานที่จะแจ้งให้ทราบภายหลัง) ทั้งนี้ ADB จะรับผิดชอบค่าใช้จ่ายในการเดินทางมาเข้าร่วมการประชุมปรึกษาหารือดังกล่าวของผู้มีสิทธิได้รับคัดเลือกเป็นตัวแทนเยาวชนทั้ง 12 คน
(2)	การคัดเลือกรอบที่สอง ในระหว่างการประชุมปรึกษาหารือของเยาวชนระดับชาติ คณะกรรมการจะทำการคัดเลือกผู้มีสิทธิเป็นตัวแทนเยาวชนจาก 12 คน ให้เหลือ 6 คน โดยผู้มีสิทธิไดรับการคัดเลือกทั้ง 12 คน จะต้องมีส่วนร่วมในการประชุมหารือดังกล่าวอย่างกระตือรือร้น นอกจากนั้น จะต้องได้รับการสัมภาษณ์ และนำเสนอความคิดต่อคณะกรรมการ เพื่อทำการคัดเลือกตัวแทนประเทศที่เหมาะสมจำนวน 6 คน (หญิง 3 ชาย 3) หลังการประชุมหารือได้เสร็จสิ้นลง โดยผู้ที่ได้รับการคัดเลือกเป็นตัวแทนเยาวชนไทยทั้ง 6 คน จะเข้าร่วมการประชุมระดับเยาวชนในอนุภูมิภาคลุ่มแม่น้ำโขง  ครั้งที่ 2 ซึ่งจะจัดขึ้นในเดือนธันวาคม 2557 ณ กรุงเทพมหานคร

2. การลงทะเบียนเข้าร่วมการประชุมปรึกษาหารือของเยาวชนระดับชาติ (National Youth Consultation)
การประชุมปรึกษาหารือของเยาวชนระดับชาติจะเป็นการเปิดโอกาสให้เยาวชนจากทั่วประเทศได้สำรวจความคิดเห็นที่หลากหลาย และรวบรวมเป็น “สาสน์จากเยาวชน” (youth message) เพื่อนำเสนอต่อผู้นำประเทศลุ่มแม่น้ำโขง ผู้เข้าร่วมการประชุมดังกล่าวจะได้เรียนรู้เกี่ยวกับโครงการ GMS และ 3 Cs (Connectivity, Competitiveness, Community) ในอนุภูมิภาคลุ่มแม่น้ำโขง รวมทั้งได้อภิปรายและถกเถียงในประเด็นที่จะนำเสนอแก่ผู้นำประเทศลุ่มแม่น้ำโขง ผลที่ได้รับจากการประชุมปรึกษาหารือในแต่ละ ประเทศ จะได้กลายเป็นสาสน์จากเยาวชนระดับประเทศ ซึ่งจะแสดงถึงมุมมองของเยาวชนจากประเทศลุ่มแม่น้ำโขงในประเด็นที่เกี่ยวข้องต่างๆ  ทั้งนี้ ตัวแทนเยาวชนที่ได้รับการคัดเลือกจากการประชุมหารือครั้งนี้ จะได้รับสิทธิเป็นตัวแทนเยาวชนจากประเทศตนเองในการกล่าวต่อหน้าผู้นำประเทศลุ่มแม่น้ำโขง

แต่ละประเทศสมาชิกลุ่มแม่น้ำโขงจะเป็นเจ้าภาพจัดการประชุมปรึกษาหารือของเยาวชนระดับชาติ โดยจะมีผู้ร่วมประชุมประมาณ 50-100 คน ซึ่งประกอบด้วยตัวแทนเยาวชนจากองค์กรต่างๆ นักศึกษาจากมหาวิทยาลัยทั่วประเทศ และผู้มีสิทธิได้รับการคัดเลือกให้เป็นตัวแทนเยาวชนทั้ง 12 คน  

การประชุมปรึกษาหารือของเยาวชนระดับชาติในประเทศไทยจะจัดขึ้นในวันที่ 12 ตุลาคม 2557 ส่วนสถานที่จัดงานจะแจ้งให้ทราบในภายหลัง

ทั้งนี้ ผู้ที่สนใจเข้าร่วมการประชุมดังกล่าว สามารถลงทะเบียนในระหว่างวันที่ 1-19 กันยายน 2557 ได้ที่ http://www.adb.org/forms/national-youth-consultation-registration

และสามารถดูกำหนดการประชุมเบื้องต้นได้ที่ http://www.adb.org/sites/default/files/gms-nyc-draft-agenda.pdf

